Erland Hovde

Erland Hovde (født 9. februar 1916 i Modum, død 10. februar 1945) var en norsk motstandsmann, aktiv i Osvald-gruppen. I det illegale arbeidet gikk han under dekknavnet «Moland».

Hovde var jernbanearbeider. Under krigen engasjerte han seg i motstandsbevegelsen. Han ble arrestert i september 1944. Han ble dømt av en tysk standrett, henrettet på Akershus festning 10. februar 1945 og senket i Oslofjorden.

Han er blant motstandsfolkene som hedres på minnesmerket som etter krigen ble reist på retterstedet på Akershus festning.

Referanser 

Medlemmer av Osvald-gruppen
Norske motstandsfolk drept under andre verdenskrig